Louis Feuillade

Louis Feuillade (19 fibberwarie 1873 in Lunel, Hérault - 26 fibberwarie, 1925 in Nice, Alpes-Maritimes) waor 'ne Franse regisseur vaan de geluidloeze film. Heer is veural bekind vaan ziene film Les Vampires oet 1915. Deze film doort mie es 7 aor en is daorum bijnao altied vertoend es miniserie.

 Debuut 
Koumentere oet 'n makeleersfemilie in Languedocse wiene, teunt de jonge Louis vreug 'ne gaoj veur literatuur. Heer sjreef väöl kemedie, buunstökker en drama's, en publiceerde gediechte in de lokaal gezètte. In de lokaal media stoond heer bekind oonder de naom Le ToreroBérard (2003) p. 389, d'n deureveger, wat heer in ziene vrijen tied waor. Heer sjreef 'ne feuilleton genaomp Mémoires d'un toreador français, dee pas in 1995 woort gepubliceerd.

In 1898, nao d'n doed vaan zien awwers, leet heer 't femiliebedrief achter in de hen vaan zien breurs en góng aof nao Paries, boe heer journalis woort veur de daogelekse La Croix. Hier riechte mèt ziene vrund Étienne Arnaud 'n club op veur amateursdeurevege, Le Tori-Club Parisien, boe heer de buun- én literatuursjriever, mer dus ouch deureveger vaan hobby, André Heuzé, tegekoum. Via häöm kaom Feuillade terech in de cinema..

In september 1903 riechte heer e satirisch weekblaad, La Tomate, op, boevaan 't bestoon neet langer es drei maonde doorde. Heer wèrkde daonao bij Soleil (1904), wat 'n monarchistisch tendentie had. 't Gelökde häöm e paar buunstökker te speule, zoewie Le Clos  in 1905. In datzelfde jaor presenteerde heer e paar scenario's in Gaumont, e bedrief wat vaan origine ziech manoeuvreerde nao de fotografie, mer later filmambities oontwikkelde. Vaanaof 1906 regisseerde heer es assistent veur versjèllende regisseurs die wèrkde veur Gaumont. Get klein films zien deils bewaord gebleve. Daonao woort heer gans verantweurdelek veur zien films, boeveur heer ummertouw de scenarios sjreef, mèt inkel oetzunderinge dao. Zienen ierste persoeneleke film waor C'est papa qui prend la purge (1907). In 1907 vertrèkde gooi vriendin en artistic director Alice Guy nao Berlien. Heer nom e bedrief in de creatief aofdeiling euver wat de ambitie had te concurrere mèt Pathé. Heer maak mie es 820 korte films, vaan bekans eder genre.Bérard (2003) p. 390 In 1914 krijg heer in gans Europa naom mèt 'nen documentaire euver deurevegers in Spanje.Bérard (2003) p. 390 Zien groete bekindheid leet evels op ziech wachte bis 1916, wie heer Les Vampires maakde. Dee film bleef in de twie dao-op aanderhaaf decennium de groetse productie in de wereldcinema.Bérard (2003) p. 390 

Zien filmtechniek inspireerde de cinemathriller en heer waor groet inspiratie veur oondermie Fritz Lang en Alfred Hitchcock. Heer hiemelde op de leeftied vaan 52 op 26 fibberwarie 1925 in Nice, nao 'n boekvliesoontsteking, inkel daog nao 't voltoeie vaan Le Stigmate. Heer woort bezörg in Saint-Gérard in Lunel.

 Referenties 

Categorie:Luuj gebaore in de neugeteenden iew
Categorie:Luuj gesjtorve in d'n twintigsten iew
Categorie:Regisseure
Categorie:Persoene oet Frankriek